Hrvatski jezik (11. svibnja 2020.)

**Anegdote:**

***Sokrat na tržnici*, *Jedna smiješna zgoda*, *Albert Einstein*, *Tin Ujević***

ROK ZA IZVRŠAVANJE ZADATKA: utorak (12. 5.), do 15 sati

Zadatak i upute za rad:

* Vrijeme je da se upoznate s jednom posebnom književnom vrstom, koja po svojim obilježjima pripada epici/prozi. Riječ je o proznoj vrsti koja se zove **anegdota**. Vjerojatno ste već negdje čuli za tu riječ, a sigurno i sami često prepričavate svojim prijateljima ili članovima obitelji anegdote koje ste i sami doživjeli – neke zanimljive, smiješne zgode koje su vam se dogodile, a na kraju ste iz njih mogli izvući čak i nekakvu pouku. U svijetu tako postoje i brojne anegdote o nekim poznatim osobama, koje su humoristične, neobične i sve nas mogu nečemu poučiti.
* Vi ćete pročitati neke od tih anegdota u svojoj čitanci (pronaći ćete ih pomoću sadržaja na početku čitanke, u dijelu *7. Drukčiji od drugih*).
* Prije nego što pročitate te anegdote, imate **jedan kratak i jednostavan zadatak**:

Opisat ćete u svojoj bilježnici, u nekoliko rečenica, zgodu iz školskog života (koja se dogodila vama, vašem prijatelju ili ste samo čuli za nju od drugih). Smjernice kojima se morate voditi u pisanju: jedan događaj u kojem prevladava humorističnost, a na kraju ima pouku.

(Ne zaboravite prije toga napisati i današnji naslov u bilježnicu!)

* Nakon toga pronaći ćete zadane anegdote u svojoj čitanci te najprije pročitati **objašnjenje pojma „anegdota“ te to prepisati u bilježnicu.** (Taj tekst vam je uokviren i otisnut crnim podebljanim slovima.) Kada ste to zapisali, pročitajte četiri anegdote koje su u čitanci.
* To je to za danas. Na sutrašnjem satu dobit ćete zadatak kojim ćete interpretirati pročitane anegdote.